བོད་རྒྱ་གཉིས་ཀྱི་དཀའ་རྙོག་འདི་ནི་ལོ་རྒྱུས་དང་འབྲེལ་བའི་དཀའ་རྙོག་ཅིག་ཡིན་ཞིང་།ལོ་རྒྱུས་དང་འབྲེལ་བའི་དཀའ་རྙོག་སེལ་ཐབས་ནི་ཕན་ཚུན་དབར་བདེན་པ་ར་སྤྲོད་ཀྱིས་དངོས་ཡོད་བཤད་ནས་ཐག་ཆོད་བྱེད་རྒྱུ་ལས།དམག་བཏབ་པ་ལྟ་བུའི་དྲག་པོའི་ལུགས་ཀྱིས་བདེན་པ་འཚོལ་ཐབས་བྲལ།དེས་ན་བོད་རྒྱ་མི་རིགས་གཉིས་སམ་བོད་རྒྱ་རྒྱལ་ཁབ་གཉིས་དབར་གྱི་དཀའ་རྙོག་འདི་སེལ་མཁན་ཡང་བོད་རྒྱ་གཉིས་ཆགས་ཡོད་ལ།སྒོས་སུ་ཕྱོགས་གཉིས་ཀྱི་མི་རིགས་བྱངས་དེ་ཆགས་ཡོད།མི་རིགས་གཉིས་མཛའ་མཐུན་དང་ཕན་ཚུན་ལ་ཡིད་ཆེས་བརྟན་པོ་ཞིག་ཡོད་ན་སྲིད་དབང་སྒེར་འཛིན་གྱི་ལམ་ལུགས་རྒྱུན་བསྲིངས་རྒྱུར་ཧ་ཅང་ཁག་པའི་གནས་སུ་ལྷུང་ཡོད།གལ་ཏེ་མི་རིགས་གཉིས་མཛའ་མཐུན་མ་བྱུང་པ་དང་ཕན་ཚུན་ལ་ཡིད་ཆེས་མེད་པ་ཡིན་ན་བོད་རྒྱའི་དཀའ་རྙོག་སེལ་དཀའ་བ་མ་ཟད།རྒྱ་མི་རིགས་ཚོ་ཡང་ལོ་ངོ་དྲུག་ཅུ་རིང་དམར་པའི་སྲིད་གཞུང་གི་བཙན་གནོན་འོག་ཏུ་སྔར་བཞིན་སྡོད་པ་ལས།འགྲོ་བ་མིའི་ཐོབ་ཐང་དང་སྨྲ་བརྗོད་རང་དབང་སོགས་མིའི་རིགས་ལ་ཆེས་མཁོ་བའི་བདེ་སྐྱིད་དེ་ནམ་ཡང་འཐོབ་པར་མི་འགྱུར་རོ།།